Deyərsən (Aşıq Qurbani)
1-ci variant
 
Şahi-xuban, mənim ərzi-halımı, 
Əlbət, əlbət nazlı yara deyərsən! 
Xəstə düşdüm, qaldım onun kuyində 
Üzü dönmüş sitəmkara deyərsən!

Səni o, görcəyin əlbət, dindiri,
Aşiq məşuqunu oda yandırı,
Dərdim anbar-anbar, dərmanım Pəri, 
Mən qalmışam nə avara, deyərsən!

Qazanmadıq bu dünyanm malını, 
Geyinmədik yaşılım, alını,
Dirli Qurbaninin ərzi-halını, 
Yalvara-yalvara yara deyərsən!
2-ci variant
Qasid, gedәr olsan yarın yanına,
Mәnim әrzi-halım yara deyәrsәn.
Әgәr xәbәr alsa yar әhvalımı,
Könlüm şikәst, günüm qara deyәrsәn.

Getsәn, ölkәsindә bir zaman yuban,
Görsә, xәbәr alar o şirinzәban,
Sәn olasan sәni şahi-Xorasan,
Mәn qalmışam nә avara, deyәrsәn.

Gedәrsәn Pәrinin xaki-rahına,
Könül sәcdә qılır hәq dәrgahına,
Qәsrindәn çıxanda seyrәngahına
Yar yanınnan vara-vara deyәrsәn.

Aralıqdan haq götürsün xayını,
Xain olan haqdan almaz payını,
Tifil Qurbaninin әrzi-halını
Yalvara-yalvara yara deyәrsәn.

Xarici keçidlər 

Qoşmalar